Museet ivaretar arven etter den norske dikteren og dramatikeren Henrik Ibsen (1828–1906). Museet åpnet i 1990 i Henrik Ibsens gate 26 / Arbins gate 1 like ved Slottet i Oslo sentrum, der Ibsen bodde fra 1895 til 1906. Museet viser blant annet forfatterens leilighet og arbeidsværelse. IBSEN Museum & Teater er en del av Norsk Folkemuseum som sammen med fire andre avdelinger utgjør Stiftelsen Norsk Folkemuseum.